UEFA Champions League finalen 2011
UEFA Champions League finalen 2011 var en fodboldkamp der blev spillet den 28. maj 2011. Kampen blev spillet på Wembley Stadium i London, og skulle finde vinderen af UEFA Champions League 2010-11. De deltagende hold var spanske FC Barcelona og engelske Manchester United. Det var kulminationen på den 56. udgave af turneringen, og nummer 19 i Champions League-formatet. De to hold mødtes også i finalen i 2009 i Rom, hvor Barcelona vandt 2-0.